Suvestinė redakcija nuo 2017-12-23

Įsakymas paskelbtas: Žin. 2013, Nr. 20-1000, i. k. 1132214ISAK0000V-96

Valstybinės geležinkelio inspekcijos Prie Susisiekimo ministerijos viršininkO

Į S A K Y M A S

DĖL MOKYTOJŲ, MOKANČIŲ ASMENIS, SUSIJUSIUS SU PAVOJINGŲJŲ KROVINIŲ VEŽIMU, ASMENŲ, SIEKIANČIŲ TAPTI MOKYTOJAIS, ATESTAVIMO TVARKOS APRAŠO PATVIRTINIMO

2013 m. vasario 14 d. Nr. V-96

Vilnius

Vadovaudamasis Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo ir teisės mokyti asmenis, susijusius su pavojingųjų krovinių vežimu, suteikimo, panaikinimo tvarkos aprašo, patvirtinto Lietuvos Respublikos susisiekimo ministro 2003 m. sausio 21 d. įsakymu Nr. 3-32 „Dėl Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo ir teisės mokyti asmenis, susijusius su pavojingųjų krovinių vežimu, suteikimo, panaikinimo tvarkos aprašo patvirtinimo“, 4 punktu,

Preambulės pakeitimai:

Nr. 2BE-245, 2017-12-22, paskelbta TAR 2017-12-22, i. k. 2017-21066

t v i r t i n u Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo tvarkos aprašą (pridedama).

Viršininkas	Robertas Šerėnas

PATVIRTINTA

Valstybinės geležinkelio inspekcijos prie Susisiekimo ministerijos viršininko 2013 m. vasario 14 d. įsakymu Nr. V-96

MOKYTOJŲ, MOKANČIŲ ASMENIS, SUSIJUSIUS SU PAVOJINGŲJŲ KROVINIŲ VEŽIMU, ASMENŲ, SIEKIANČIŲ TAPTI MOKYTOJAIS, ATESTAVIMO TVARKOS APRAŠAS

I SKyrius

BENDROSIOS NUOSTATOS

Pakeistas skyriaus pavadinimas:

Nr. 2BE-245, 2017-12-22, paskelbta TAR 2017-12-22, i. k. 2017-21066

1. Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo tvarkos aprašas (toliau – Aprašas) nustato mokytojų, mokančių asmenis, susijusius su pavojingųjų krovinių vežimu (toliau – mokytojas), asmenų, siekiančių tapti mokytojais ir įgyti teisę mokyti asmenis, susijusius su pavojingųjų krovinių vežimu, atestavimo, pavojingųjų krovinių vežimo saugos specialisto pažymėjimo (toliau – pažymėjimas) mokytojams išdavimo tvarką.

2. Šiame Apraše vartojama sąvoka:

VGI IS – Geležinkelių transporto valstybinės priežiūros informacinė sistema.

3. Kitos šiame Apraše vartojamos sąvokos apibrėžtos Lietuvos Respublikos pavojingųjų krovinių vežimo automobilių, geležinkelių ir vidaus vandenų keliais ir Lietuvos Respublikos tarptautinėse sutartyse, kuriomis reglamentuojamas pavojingųjų krovinių vežimas geležinkelių keliais.

Punkto pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

II SKYRIUS.

PRAŠYMŲ LAIKYTI ATESTACIJOS EGZAMINĄ PRIĖMIMAS

Pakeistas skyriaus pavadinimas:

Nr. 2BE-245, 2017-12-22, paskelbta TAR 2017-12-22, i. k. 2017-21066

4. Asmuo, siekiantis tapti mokytoju (toliau – atestuojamasis), ne vėliau kaip likus 1 darbo dienai iki nustatytos atestacijos egzamino datos Lietuvos transporto saugos administracijai (toliau – Administracija) pateikia nustatytos formos prašymą laikyti atestacijos egzaminą (toliau – prašymas) (1 priedas) ir sumoka valstybės rinkliavą už atestacijos egzaminą.

Punkto pakeitimai:

Nr. 2BE-245, 2017-12-22, paskelbta TAR 2017-12-22, i. k. 2017-21066

5. Kartu su prašymu atestuojamasis turi pateikti dokumentus, nurodytus Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo ir teisės mokyti asmenis, susijusius su pavojingųjų krovinių vežimu, suteikimo, panaikinimo tvarkos aprašo, patvirtinto Lietuvos Respublikos susisiekimo ministro 2003 m. sausio 21 d. įsakymu Nr. 3-32 „Dėl Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo ir teisės mokyti asmenis, susijusius su pavojingųjų krovinių vežimu, suteikimo, panaikinimo tvarkos aprašo patvirtinimo“ (toliau – Tvarka), 9.1.2–9.1.5 papunkčiuose.

Punkto pakeitimai:

Nr. 2BE-245, 2017-12-22, paskelbta TAR 2017-12-22, i. k. 2017-21066

6. Prašymą ir šio Aprašo 5 punkte nurodytus dokumentus gali pateikti ir atestuojamojo įgaliotas asmuo, pateikęs rašytinį įgaliojimą Lietuvos Respublikos civilinio kodekso nustatyta tvarka.

Punkto pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

7. Šio Aprašo 4 ir 5 punktuose nurodytus dokumentus atestuojamasis gali pateikti tiesiogiai (atvykęs į Administraciją), elektroninėmis priemonėmis per Paslaugų ir gaminių kontaktinį centrą, siųsti registruotuoju laišku, dokumentų skaitmenines kopijas siųsti Administracijos interneto svetainėje nurodytu elektroninio pašto adresu arba VGI IS užpildyti elektroninę prašymo formą. Administracija apie gautus dokumentus informuoja atestuojamąjį nedelsdama, bet ne vėliau kaip kitą darbo dieną nuo minėtų dokumentų gavimo dienos.

Punkto pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

Nr. 2BE-245, 2017-12-22, paskelbta TAR 2017-12-22, i. k. 2017-21066

8. Administracijos įgaliotas asmuo (toliau – egzaminatorius) ne vėliau kaip per 1 darbo dieną nuo prašymo gavimo dienos patikrina, ar pateiktame prašyme nurodyti visi duomenys, ar kartu su prašymu pateikti visi šio Aprašo 5 punkte nurodyti dokumentai. Egzaminatorius ne vėliau kaip per 1 darbo dieną nuo prašymo gavimo dienos įkelia raštu gautus prašymus į VGI IS.

Punkto pakeitimai:

Nr. 2BE-245, 2017-12-22, paskelbta TAR 2017-12-22, i. k. 2017-21066

9. Egzaminatorius, nustatęs, kad prašyme nurodyti visi duomenys ir (ar) pateikti visi šio Aprašo 5 punkte nurodyti dokumentai, apie tai per 2 darbo dienas nuo prašymo gavimo dienos praneša atestuojamajam, nurodydamas, kad jam leidžiama laikyti atestacijos egzaminą. Egzaminatorius, nustatęs, kad prašyme nurodyti ne visi duomenys ir (ar) pateikti ne visi šio Aprašo 5 punkte nurodyti dokumentai, apie tai per 2 darbo dienas nuo prašymo gavimo dienos praneša atestuojamajam, nurodydamas nustatytus trūkumus, ir nustato 30 dienų terminą trūkumams pašalinti.

Punkto pakeitimai:

Nr. 2BE-245, 2017-12-22, paskelbta TAR 2017-12-22, i. k. 2017-21066

10. Jeigu per nustatytą terminą atestuojamasis nepašalina nurodytų trūkumų, prašymas paliekamas nenagrinėtas. Apie tai per 3 darbo dienas nuo sprendimo nenagrinėti šio prašymo priėmimo dienos informuojamas atestuojamasis. Už atestacijos egzaminą sumokėta valstybės rinkliava užskaitoma teikiant prašymą kitą kartą.

III SKYRIUS

ATESTACIJOS EGZAMINŲ VYKDYMO TVARKA

Pakeistas skyriaus pavadinimas:

Nr. 2BE-245, 2017-12-22, paskelbta TAR 2017-12-22, i. k. 2017-21066

11. Atestacijos egzaminus vykdo Administracijos paskirtas egzaminatorius.

Punkto pakeitimai:

Nr. 2BE-245, 2017-12-22, paskelbta TAR 2017-12-22, i. k. 2017-21066

12. Atestacijos egzaminai vykdomi per VGI IS. Neveikiant VGI IS, atestacijos egzaminai gali būti vykdomi raštu.

Punkto pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

13. Atestacijos egzaminai vykdomi lietuvių kalba. Jeigu atestuojamasis nesupranta lietuvių kalbos, egzamino metu gali dalyvauti vertėjas, sugebantis versti į atestuojamajam suprantamą kalbą. Vertėju negali būti asmuo, kuriam suteikta teisė mokyti asmenis, susijusius su pavojingųjų krovinių vežimu, ir pavojingųjų krovinių vežimo saugos specialistas. Vertėjo išlaidas sumoka atestuojamasis.

14. Atestuojamieji, atvykę į atestacijos egzaminą, privalo su savimi turėti ir egzaminatoriui pateikti asmens tapatybę patvirtinantį dokumentą. Egzaminatorius privalo patikrinti atestuojamojo tapatybę. Atestuojamajam, nepateikusiam asmens tapatybę patvirtinančio dokumento, atestacijos egzaminą laikyti draudžiama.

15. Atestuojamasis gali pavėluoti į atestacijos egzaminą ne daugiau nei 30 minučių. Jeigu atestuojamasis pavėlavo į atestacijos egzaminą daugiau kaip 30 minučių, egzaminatorius atestacijos egzamino laikyti neleidžia ir VGI IS duomenų bazėje arba protokole (2 priedas) pažymi, kad atestuojamasis „neatvyko“. Už atestacijos egzaminą sumokėta valstybės rinkliava užskaitoma laikant atestacijos egzaminą kitą kartą.

16. Egzaminatorius, patikrinęs atestuojamojo tapatybę ir ar atestuojamasis sumokėjo valstybės rinkliavą už atestacijos egzaminą, atestuojamajam išduoda prisijungimo ir identifikavimosi prie VGI IS elektroninės atestacijos egzamino programos duomenis.

Punkto pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

17. Egzaminatorius prieš atestacijos egzaminą atestuojamąjį supažindina su atestacijos egzamino vykdymo tvarka. Atestacijos egzamino metu egzamino patalpoje gali būti egzaminatorius, atestuojamieji, vertėjas, kiti Administracijos direktoriaus įgalioti asmenys.

Punkto pakeitimai:

Nr. 2BE-245, 2017-12-22, paskelbta TAR 2017-12-22, i. k. 2017-21066

18. Atestuojamasis, nebaigęs atsakinėti į atestacijos egzamino klausimus, atestacijos egzamino metu gali išeiti iš egzaminų patalpos tik egzaminatoriui leidus. Atestuojamasis, išeidamas iš egzaminų patalpos, atestacijos egzamino klausimus perduoda egzaminatoriui. Atestacijos egzamino laikas nepratęsiamas. Jeigu atestuojamasis be leidimo išeina iš egzaminų patalpos, jo atestacijos egzamino rezultatai nevertinami, atestacijos egzaminas laikomas neišlaikytu ir už atestacijos egzaminą sumokėta valstybės rinkliava negrąžinama.

19. Jeigu atestacijos egzamino metu atsiranda techninių ar kitų kliūčių, dėl kurių neįmanoma toliau vykdyti atestacijos egzamino per VGI IS, atestacijos egzaminas gali būti laikomas raštu tą pačią dieną. Atestacijos egzamino laikas skaičiuojamas iš naujo.

Punkto pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

20. Atestacijos egzamino metu leidžiama naudotis tik Lietuvos Respublikos pavojingųjų krovinių vežimo automobilių, geležinkelių ir vidaus vandenų keliais įstatymo ir šio įstatymo įgyvendinamųjų teisės aktų bei Lietuvos Respublikos tarptautinių sutarčių, kuriomis reglamentuojamas pavojingųjų krovinių vežimas, tekstais, kuriais turi pasirūpinti atestuojamasis.

21. Atestuojamajam atestacijos egzamino metu draudžiama:

21.1. naudotis mobiliojo ryšio ir kitomis informacijos perdavimo ar priėmimo priemonėmis;

21.2. kalbėti su kitais asmenimis, išskyrus pokalbius su vertėju;

21.3. naudotis literatūra, nenurodyta šio Aprašo 20 punkte.

22. Nustatęs bent vieną iš šio Aprašo 21 punkte išvardintų pažeidimų, egzaminatorius nutraukia egzaminavimo tvarką pažeidusio atestuojamojo atestacijos egzaminą, VGI IS duomenų bazėje arba protokole pažymi apie įvykusį pažeidimą, atestacijos egzamino rezultatų nevertina ir nurodo, kad atestacijos egzaminas laikomas neišlaikytu. Už atestacijos egzaminą sumokėta valstybės rinkliava negrąžinama.

23. Atestuojamasis, atsakęs į visus atestacijos egzamino klausimus, per VGI IS patvirtina savo pateiktus atsakymus ir pateikia juos automatiniam įvertinimui.

Punkto pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

24. Atestuojamieji gali susipažinti su atestacijos egzamino vertinimu po atestacijos egzamino rezultatų paskelbimo. Egzaminatorius testų ir (ar) praktinės užduoties atsakymų komentuoti neprivalo.

25. Jeigu atestacijos egzaminas laikomas raštu:

25.1. egzaminatorius, patikrinęs atestuojamojo asmens tapatybę, atestuojamajam pateikia atestacijos egzamino klausimų bilietą;

25.2. atsakydamas į klausimus, atestuojamasis įrašo į protokolo 1 dalį atsakymus, kurie, jo manymu, yra teisingi bei užpildo praktinės užduoties lapą. Atestuojamieji atsakymų numerius, tekstą turi rašyti aiškiai ir įskaitomai. Rašyti atsakymų numerius, tekstą pieštuku, taip pat naudoti korektūros priemones (tepiklius) draudžiama. Jei atsakymo numeris, tekstas taisomas, atestuojamasis šalia pataisyto numerio, teksto pasirašo. Atsakymai, tekstas, įrašytas pažeidžiant šiame punkte nustatytą tvarką, laikomi neteisingais;

25.3. atestuojamasis, baigęs atsakyti į atestacijos egzamino klausimus, grąžina juos ir protokolą, praktinės užduoties lapą egzaminatoriui;

25.4. egzaminatorius, gavęs iš atestuojamojo protokolą ir praktinės užduoties lapą, patikrina įrašytus atsakymų numerius, teksto teisingumą. Jeigu buvo nurodytas neteisingas atsakymo numeris, egzaminatorius kitos spalvos rašikliu jį perbraukia ir šalia įrašo teisingą atsakymo numerį;

Punkto pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

25.5. atestacijos egzamino praktinės užduoties atsakymus vertina egzaminatorius.

Punkto pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

26. Atestuojamajam pageidaujant, egzaminatorius pateikia protokolo kopiją.

27. Atestuojamajam neišlaikius atestacijos egzamino, už atestacijos egzaminą sumokėta valstybės rinkliava negrąžinama.

28. Atestacijos egzamino klausimų sudarymo tvarką, egzamino trukmę, vertinimą reglamentuoja Tvarka.

Punkto pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

Nr. 2BE-245, 2017-12-22, paskelbta TAR 2017-12-22, i. k. 2017-21066

IV SKYRIUS

MOKYTOJO TURIMOS KVALIFIKACIJOS PATVIRTINIMO, PAVOJINGŲJŲ KROVINIŲ VEŽIMO SAUGOS SPECIALISTO PAŽYMĖJIMO IŠDAVIMO MOKYTOJAMS TVARKA

Pakeistas skyriaus pavadinimas:

Nr. 2BE-245, 2017-12-22, paskelbta TAR 2017-12-22, i. k. 2017-21066

29. Mokytojas, norintis patvirtinti turimą kvalifikaciją, Administracijai pateikia prašymą (1 priedas) šio Aprašo II skyriuje nustatyta tvarka ir sumoka valstybės rinkliavą už atestacijos egzaminą.

Punkto pakeitimai:

Nr. 2BE-245, 2017-12-22, paskelbta TAR 2017-12-22, i. k. 2017-21066

30. Mokytojas, norintis patvirtinti turimą kvalifikaciją, atestuojamas šio Aprašo III skyriuje nustatyta tvarka.

31. Mokytojas, norintis gauti pažymėjimą, Administracijai pateikia nustatytos formos prašymą išduoti pažymėjimą (3 priedas), užpildytą pagal pasirinktą pavojingųjų krovinių grupę (M, M1, M2, M3, M4 ar M5), ir sumoka valstybės rinkliavą už pažymėjimo išdavimą. Prašymą mokytojas gali pateikti vienu iš šio Aprašo 7 punkte nustatytų būdų.

Punkto pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

Nr. 2BE-245, 2017-12-22, paskelbta TAR 2017-12-22, i. k. 2017-21066

V SKYRIUS

BAIGIAMOSIOS NUOSTATOS

Pakeistas skyriaus pavadinimas:

Nr. 2BE-245, 2017-12-22, paskelbta TAR 2017-12-22, i. k. 2017-21066

32. Egzaminatorius, Administracijai suteikus, panaikinus mokytojui teisę mokyti asmenis, susijusius su pavojingųjų krovinių vežimu, per 3 darbo dienas apie tai paskelbia Administracijos interneto svetainėje http://ltsa.lrv.lt/lt, nurodydamas:

32.1. mokytojo vardą, pavardę;

32.2. teisės mokyti asmenis, susijusius su pavojingųjų krovinių vežimu, suteikimo ar panaikinimo teisinį pagrindą.

Punkto pakeitimai:

Nr. 2BE-245, 2017-12-22, paskelbta TAR 2017-12-22, i. k. 2017-21066

33. Mokytojui per VGI IS suteikiama elektroninė nuoroda į VGI IS duomenų bazę, kurioje nurodomas asmens vardas, pavardė, teisės mokyti asmenis, susijusius su pavojingųjų krovinių vežimu, suteikimo data.

Punkto pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

34. Administracija, mokytojui pageidaujant, per 5 darbo dienas nuo prašymo gavimo dienos išduoda pažymą apie teisės mokyti asmenis, susijusius su pavojingųjų krovinių vežimu, suteikimą.

Punkto pakeitimai:

Nr. 2BE-245, 2017-12-22, paskelbta TAR 2017-12-22, i. k. 2017-21066

35. Už atestacijos egzaminą imama Lietuvos Respublikos Vyriausybės apskaičiuoto dydžio valstybės rinkliava.

36. Su atestacijos egzamino rezultatais nesutinkantis atestuojamasis gali juos apskųsti Administracijos direktoriui per 10 darbo dienų nuo atestacijos egzamino rezultatų paskelbimo. Skundui nagrinėti Administracijos direktoriaus įsakymu sudaroma komisija, kuri per 10 darbo dienų išnagrinėja skundą ir pateikia išvadas. Administracijos direktorius, vadovaudamasis komisijos išvada, priima sprendimą.

Punkto pakeitimai:

Nr. 2BE-245, 2017-12-22, paskelbta TAR 2017-12-22, i. k. 2017-21066

37. Administracijos sprendimai gali būti apskųsti Lietuvos Respublikos teisės aktų nustatyta tvarka.

Punkto pakeitimai:

Nr. 2BE-245, 2017-12-22, paskelbta TAR 2017-12-22, i. k. 2017-21066

38. Pateikti prašymai ir dokumentai saugomi Administracijoje Lietuvos Respublikos dokumentų ir archyvų įstatymo nustatyta tvarka ir periodiškumu.

Punkto pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

Nr. 2BE-245, 2017-12-22, paskelbta TAR 2017-12-22, i. k. 2017-21066

39. Administracija šiame Apraše nurodytą informaciją atestuojamajam pateikia tokiu būdu, kokiu buvo pateiktas prašymas, išskyrus tuos atvejus, kai prašyme nurodytas kitoks informacijos gavimo būdas.

Punkto pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

Nr. 2BE-245, 2017-12-22, paskelbta TAR 2017-12-22, i. k. 2017-21066

40. Informaciją apie mokytojui suteiktą teisę mokyti asmenis, susijusius su pavojingųjų krovinių vežimu, galima patikrinti VGI IS.

_________________

Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo tvarkos aprašo

1 priedas

(vardas, pavardė)

(telefono numeris, adresas, elektroninio pašto adresas)

LIETUVOS TRANSPORTO SAUGOS ADMINISTRACIJAI

PRAŠYMAS

LAIKYTI ATESTACIJOS EGZAMINĄ

........ -.........-........

(data)

Prašau leisti laikyti pavojingųjų krovinių vežimo geležinkelių transportu atestacijos egzaminą ir (pažymėti X):

□ suteikti teisę mokyti asmenis, susijusius su pavojingųjų krovinių vežimu;

□ patvirtinti turimą kvalifikaciją.*

Sutinku, kad mano asmens duomenys būtų tvarkomi vadovaujantis Asmens duomenų teisinės apsaugos įstatymo 24 straipsnio nuostatomis.

Pateikiami dokumentai:

1. galiojantis asmens tapatybę patvirtinantis dokumentas;

2. aukštojo išsilavinimo diplomas;

3. mokytojo, mokančio asmenis, susijusius su pavojingųjų krovinių vežimu, pažymėjimas, išduotas kitoje susitariančiojoje šalyje (jeigu pažymėjimas buvo išduotas kitoje susitariančiojoje šalyje);

4. dokumentas, patvirtinantis asmens duomenų pasikeitimą (jeigu asmens duomenys keitėsi).

* Teikiant prašymą laikyti atestacijos egzaminą, žemiau nurodyti dokumentai neteikiami, jeigu anksčiau pateikti duomenys nesikeitė.

________________	______________________

(parašas)	(vardas, pavardė)

__________________

Priedo pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

Nr. 2BE-245, 2017-12-22, paskelbta TAR 2017-12-22, i. k. 2017-21066

Mokytojų, mokančių asmenis, susijusius su

pavojingųjų krovinių vežimu, asmenų, siekiančių

tapti mokytojais, atestavimo tvarkos aprašo

2 priedas

MOKYTOJŲ, MOKANČIŲ ASMENIS, SUSIJUSIUS SU PAVOJINGŲJŲ KROVINIŲ VEŽIMU, ASMENŲ, SIEKIANČIŲ TAPTI MOKYTOJAIS, ATESTACIJOS EGZAMINO PROTOKOLAS

______________________

(data, Nr.)

______________

(vieta)

(Atestuojamojo vardas, pavardė, asmens kodas)

Pildo atestuojamasis:

1. Testo Nr. ______

Klausimo Nr.	Atsakymo Nr.	Klausimo Nr.	Atsakymo Nr.
1	21
2	22
3	23
4	24
5	25
6	26
7	27
8	28
9	29
10	30
11	31
12	32
13	33
14	34
15	35
16	36
17	37
18	38
19	39
20	40

Atestuojamasis	___________ (parašas)	_______________ (vardas, pavardė)

Pildo egzaminatorius:

2. Praktinė užduotis Nr. _____

Klausimo Nr.	Vertinimas (teisingai/neteisingai)	Klausimo Nr.	Vertinimas (teisingai/neteisingai)
1	11
2	12
3	13
4	14
5	15
6	16
7	17
8	18
9	19
10	20

3. Egzamino rezultatai

Teisingų atsakymų skaičius
Klaidingų atsakymų skaičius
Rezultatas balais
Išvada (išlaikė/neišlaikė)

4. Pastabos: (pažymėti)

□ Neatvyko	□ Kalbėjo	□ Vėlavo
□ Naudojosi informacijos perdavimo ir priėmimo priemonėmis	□ Nepasirašė protokolo
□ Kita

Egzaminatorius	___________ (parašas)	______________ (vardas, pavardė)

______________________

Priedo pakeitimai:

Nr. V-210, 2014-12-18, paskelbta TAR 2014-12-18, i. k. 2014-19926

Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo tvarkos aprašo

3 priedas

_

(vardas, pavardė)

_

(telefono numeris, adresas, elektroninio pašto adresas)

LIETUVOS TRANSPORTO SAUGOS ADMINISTRACIJAI

PRAŠYMAS

IŠDUOTI PAVOJINGŲJŲ KROVINIŲ VEŽIMO SAUGOS

SPECIALISTO PAŽYMĖJIMĄ

........ -.........-........

(data)

Prašau išduoti pavojingųjų krovinių vežimo saugos specialisto pažymėjimą šiai pavojingųjų krovinių grupei (pažymėti X):

 visų klasių pavojingiesiems kroviniams vežti (M kursas);

 1-osios klasės pavojingiesiems kroviniams vežti (M1 kursas);

 2-osios klasės pavojingiesiems kroviniams vežti (M2 kursas);

 3, 4.1, 4.2, 4.3, 5.1, 5.2, 6.1, 6.2, 8-osios ir 9-osios klasių pavojingiesiems kroviniams vežti (M3 kursas);

 7-osios klasės pavojingiesiems kroviniams vežti (M4 kursas);

 pavojingiesiems kroviniams, kurių identifikaciniai numeriai (JT Nr.) 1202, 1203, 1223, 3475, 1268, 1863, vežti (M5 kursas).

Sutinku, kad mano asmens duomenys būtų tvarkomi vadovaujantis Asmens duomenų teisinės apsaugos įstatymo 24 straipsnio nuostatomis.

________________	______________________

(parašas)	(vardas, pavardė)

_________________

Priedo pakeitimai:

Nr. 2BE-245, 2017-12-22, paskelbta TAR 2017-12-22, i. k. 2017-21066

Pakeitimai:

1.

Valstybinė geležinkelio inspekcija prie Susisiekimo ministerijos, Įsakymas

Nr. V-210, 2014-12-18, paskelbta TAR 2014-12-18, i. k. 2014-19926

Dėl Valstybinės geležinkelio inspekcijos prie Susisiekimo ministerijos viršininko 2013 m. vasario 14 d. įsakymo Nr. V-96 „Dėl Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo tvarkos aprašo patvirtinimo“ pakeitimo

2.

Lietuvos transporto saugos administracija, Įsakymas

Nr. 2BE-245, 2017-12-22, paskelbta TAR 2017-12-22, i. k. 2017-21066

Dėl Valstybinės geležinkelio inspekcijos prie Susisiekimo ministerijos viršininko 2013 m. vasario 14 d. įsakymo Nr. V-96 „Dėl Mokytojų, mokančių asmenis, susijusius su pavojingųjų krovinių vežimu, asmenų, siekiančių tapti mokytojais, atestavimo tvarkos aprašo patvirtinimo“ pakeitimo